34 
denne Plante, naar undtages en Form, som findes paa Blomster¬ 
standen. Den indeholder ingen Stivelse og ingen Spaltaabninger. 
Barken er dannet af et mægtigt (V, 2, 3, 8) ensformet 
parenkymatisk Væv, hvis tyndvæggede Celler paa Grund af de 
store Intercellular-Rum nærme sig til at være stjerneformede (V, 9; 
i-i ere Intercellular-Rum; de punkterede Kredse betegne Steder, 
hvor Cellevæggene forblive i Forbindelse med hverandre, medens 
der optræder Luft ud for alle mellemliggende Partier). De peri¬ 
feriske Celler have mindre Lumen end de indre. De fore alle 
Stivelsekorn, blandt hvilke der findes sammensatte Former. 
Ledningsvævet bestaar af 
a) uordnede Phloemstrænge, der indbyrdes anastomere meget 
stærkt, navnlig i tangential, mindre i radial Retning (V, 8, 
Tangential-Snit), og danne et Netværk af Form som en hul 
Cylinder, og 
b) af Kar, der ligeledes ere stillede uordentligt i Forhold til 
hverandre, anastomere p^a lignende Maade indbyrdes, og 
danne et indre lignende Netværk, der er mere eller mindre 
adskilt fra Phloemets ved parenkymatiske Celler [V, 4 
(Tversnit af Rhizomet) og 7 (radialt Længdesnit)] og oftest 
mere end disse Billeder vise (se Fig. 2, 3). Der dannes alt— 
saa ikke selvstændige Fibrovasalstrænge (Ledningsstrænge) 
sammensatte af et Phloem- og et Xylemparti; ej heller er 
der Tale om et Kambium, man har simpelthen et Parenkym, 
som staar i umiddelbar Forbindelse med Marven og Barken, 
og i hvilket hine selvstændige Netværk findes anbragte. 
Phloemstrængene, der træde frem ved deres brunlige 
Farve (Undersøgelsen er foretaget paa Spiritusmateriale), ere 
meget protoplasmarige; paa Tversnit (V, 4 og 6) vise de sig som 
Grupper af smaa tyndvæggede Celler, og hver enkelt Gruppe 
modsvarer i Omfang og Form omtrent en af de hosliggende 
parenkymatiske Celler (p/i, V, 4), saa det ligger nær at for¬ 
mode, at hver Gruppe er opstaaet ved Deling af en saadan; 
